**Мирдита** (познато и како: *Мердита*) — село во Општина Гостивар, во областа Горен Полог, во околината на градот Гостивар.

Потекло и значење на името
--------------------------

Селото е основано од Албанци од областа Мирдита во северна Албанија, по кои го добило своето име.

Во 2014 година, селото е преименувано од *Мердита* во **Мирдита**.

Географија и местоположба
-------------------------

Мирдита е мало село во изворишниот дел на реката Вардар. Во близина на него се наоѓаат селата Равен и Вруток.

Месностите во атарот на селото ги носат следниве имиња: Ограда, Завој, Лака, Поле, Калдрма, Ара Ќат и други.

Селото е мало и не се дели на маала.

Историја
--------

На местото на денешното село, порано постоел чифлиг на муслиманите Асан и Есад. За Есад се кажувало дека бил паша. Обајцата припаѓале на познатиот албански род Дерала. Нивните кули се наоѓале во соседното Здуње. Нивното земјиште го обработувале Македонци, но подоцна тие стари жители исчезнале од селото. Од нив се зачувал споменот само за некој Митре, но не се знае каде се иселил.

Подоцна, земјиштето на денешното село го купиле селаните од Вруток, а во помал дел и селани од Равен и некој Албанец Реџо. Поради тоа, земјиштето околу Мирдита се сметало како дел од вруточкиот атар.

Околу средината на XIX век, на местото на денешното село се населиле муслимански Албанци. По областа од каде тие дошле (Мирдита), самото село го добило и името.

Стопанство
----------

За селото не се воделе одвоени катастарски податоци, поради што не се знае составот на атарот.

Население
---------

Според последниот попис од 2021 година, во селото живеел 151 жител, од кои 150 Албанци и 1 лице без податоци.

### Родови

Мирдита е албанско село. Целото население е доселено.

Според истражувањата од 1948 година, родови во селото: *Мердит* (10 к.), доселени се од областа Мирдита во северна Албанија. Поточно од селото Ороши. Тие најпрвин дошле во соседното планинско село Печково, но таму не останале долго и се симнале во Вруток. Во Вруток, постарите родови не сакале да ги примат, поради што дошле на ова место. Во нивниот род се знае родословот: Сеадин (жив 82 години во 1948 година)-Мислим-Асан, еден од предците кои дошле во Печково. Во минатото биле католици.

Општествени установи
--------------------

* Месна заедница

Самоуправа и политика
---------------------

Кон крајот на XIX век, Мало Турчане било село во Гостиварската нахија на Тетовската каза на Отоманското Царство.

Селото се наоѓа во рамките на Општина Гостивар, која била значително проширена со територијалната поделба на Македонија во 2004 година. Претходно селото припаѓало на поранешната помала Општина Гостивар.

Во периодот од 1955 до 1996 година, селото се наоѓало во рамките на големата општина Гостивар.

Во периодот 1952-1955, селото било во рамките на тогашната Општина Вруток, во која не било водено како посебно село. Во периодот 1950-1952 година, селото било дел од тогашната општина Вруток во која влегувале селата Вруток, Мердита, Печково и Равен.

### Избирачко место

Во селото постои избирачкото место бр. 2974 според Државната изборна комисија, сместенo во просториите на месна зедница.

На претседателските избори во 2019 година, на ова избирачко место биле запишани вкупно 69 гласачи.

Културни и природни знаменитости
--------------------------------

Џамии
* Стара џамија — старата селска џамија; и
* Нова џамија — новата селска џамија.

Галерија
--------

* Старата џамијаСтарата џамија
* Сокак низ селотоСокак низ селото
* Новата џамијаНовата џамија

Поврзано
--------

* Општина Гостивар
* Гостивар
* Горен Полог

Наводи
------

1. ↑  „Пописна слика на населените места во Македонија, Попис 2021". *Државен завод за статистика*. Посетено на 22 декември 2022.
2. 1 2 3 4 5 6 7 8  Трифуноски, Јован (1976). *Полог*. Белград: САНУ. стр. 232–233.
3. ↑  „Закон за изменување и дополнување на законот за територијалната организација на локалната самоуправа во Република Македонија" (PDF). *Сл. Весник на Р Македонија, бр.149 од 13.09.2014 година*. Архивирано од изворникот (PDF) на 2020-10-28. Посетено на 2020-05-30.
4. ↑  „Оваа категорија опфаќа лица коишто учествуваат во вкупното резидентно население, но поради нивно одбивање да бидат попишани, неможност да бидат најдени на својата адреса на живеење и непотполност во работата на попишувачите не биле официјално попишани, туку за нив податоците биле преземени од административни извори и затоа не учествуваат во изјаснувањето за етничка припадност, вероисповед и мајчин јазик (Прочитајте повеќе...)."
5. ↑  „Описи на ИМ". Архивирано од изворникот на 2023-08-17. Посетено на 3 ноември 2019.
6. ↑  „Претседателски избори 2019". Архивирано од изворникот на 2019-12-29. Посетено на 3 ноември 2019.
7. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.

Надворешни врски
----------------

* Мирдита на Ризницата ?

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во Општина Гостивар |
| --- |
|  |
| 
* Балин Дол
* Беловиште
* Вруток
* Горна Бањица
* Горна Ѓоновица
* Горно Јеловце
* **Гостивар**
* Дебреше
* Долна Бањица
* Долна Ѓоновица
* Долно Јеловце
* Железна Река
* Здуње
* Корито
* Куново
* Лакавица
* Лешница
* Мало Турчане
* Мирдита
* Митрој Крсти
* Падалиште
* Печково
* Равен
* Речане
* Симница
* Србиново
* Страјане
* Сушица
* Трново
* Тумчевиште
* Форино
* Чајле
* Чегране

 | Грбот на Oпштина ГостиварГрбот на Oпштина Гостивар |
|  |
| Раселени | 
* Бродец
* Ќафа

 |
|  |
| Историски | 
* Реч
* Стрезимир
* Штировица

 |

 |